Προσφυγή της 10ης Ιουνίου 2022 – Hacker-Pschorr Bräu κατά EUIPO – Vandělíková (HACKER SPACE)
(Υπόθεση T-349/22)
Γλώσσα του δικογράφου της προσφυγής: η αγγλική
Διάδικοι
Προσφεύγουσα: Hacker-Pschorr Bräu GmbH (Μόναχο, Γερμανία) (εκπρόσωποι: C. Tenkhoff και T. Herzog, δικηγόροι)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Αντίδικος ενώπιον του τμήματος προσφυγών: Jana Vandělíková (Πράγα, Τσεχική Δημοκρατία)
Στοιχεία σχετικά με τη διαδικασία ενώπιον του EUIPO
Αιτούσα: Αντίδικος ενώπιον του τμήματος προσφυγών
Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης HACKER SPACE – Υπ’ αριθ. 18 144 157 αίτηση καταχωρίσεως
Διαδικασία ενώπιον του EUIPO: Διαδικασία ανακοπής
Προσβαλλόμενη απόφαση: Απόφαση του πρώτου τμήματος προσφυγών του EUIPO της 1ης Απριλίου 2022 στην υπόθεση R 1268/2021-1
Αιτήματα
Η προσφεύγουσα ζητεί από το Γενικό Δικαστήριο:
να ακυρώσει την προσβαλλόμενη απόφαση·
να καταδικάσει το EUIPO στα δικαστικά έξοδα.
Προβαλλόμενοι λόγοι
Παράβαση του άρθρου 47, παράγραφος 5, και του άρθρου 46 σε συνδυασμό με το άρθρο 8, παράγραφος 1, του κανονισμού (ΕΕ) 2017/1001 του Ευρωπαϊκού Κοινοβουλίου·
Παράβαση των άρθρων 2, στοιχείο γ΄, και 7, παράγραφος 1, του κατ’ εξουσιοδότηση κανονισμού (ΕΕ) 2018/625 της Επιτροπής·
Παραβίαση της αρχής της ίσης μεταχειρίσεως και της χρηστής διοικήσεως, συμπεριλαμβανομένης της αρχής της διαδικαστικής οικονομίας, άρθρο 41, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης.
____________